13-åring tatt i 130 km/t på motorvei
Det var onsdag på E4 like sør for Stockholm i Sverige at flere bilister varslet politiet om en bil som vinglet mellom kjørebanene på motorveien. Etter mistanke om fyllekjøring rykket politiet ut. Så oppdaget de at det satt en 13 år gammel gutt bak rattet. Da hadde politihelikopteret målt farten til 130 kilometer i timen, skriver Aftonbladet, som har fanget opp saken i lokalavisen Mitt i Stockholm. 13-åringen hadde tyvlånt bilen av en slektning for å reise til Malmö, der han skulle møte en jente han hadde blitt kjent med via Internett.
En 13 år gammel gutt på vei til en jente han hadde møtt på Internett skapte full utrykning i Sverige.